Lēļu dzimta
Lēļu dzimta (Caprimulgidae) ir viena no lēļveidīgo kārtas (Caprimulgiformes) dzimtām. Tā apvieno 98 sugas, kas tiek iedalītas 3 apakšdzimtās un 20 ģintīs. Sastopamas gandrīz visos kontinenos, izņemot Antarktīdu. Nav sastopamas arī Jaunzēlandē un vairākās citās lielākās okeānu salās. Latvijā ligzdo viena lēļu dzimtas suga – vakarlēpis (Caprimulgus europaeus).